**Projekt : Ne zaboravi stihove**

Na projektu sam radila sama 16 sati.

Github: <https://github.com/anazebi/Ne-zaboravi-stihove.git>

Dorade:

* Na tabletu sam nacrtala novu pozadinu za aplikaciju te na taj način poboljšala njezin dizajn
* Nakon što je reprodukcija pjesme došla do stiha koji trebamo pogoditi ispisivale su se samo crtice na koje je bilo potrebno upisati tražena slova, odnosno stih. Na ekran sam u toj situaciji dodala ispis prethodno otpjevanog (posljednjeg) stiha, koji omogućuje bolje korisničko iskustvo prilikom upotrebe aplikacije
* Najviše sam vremena potrošila na sinkronizaciju otprije dostupnih audio i tekstualnih podataka. Naime, za veliku je većinu pjesama prikaz njihovog teksta prilikom pokretanja aplikacije bio neprilagođen. Odnosno, stihovi na ekranu nisu se poklapali s trenutno reproduciranim stihovima audio zapisa. Sve sam datoteke tipa *lrc* ručno ujednačila s pripadnim *mp3* datotekama. Iako je ovo bio veoma naporan posao, smatram da ga je bilo izuzetno bitno napraviti, budući da o dobroj usklađenosti teksta i zvuka gotovo u potpunosti ovisi funkcionalnost aplikacije.
* Postavljeno je nasumično odabiranje varijable *NE\_ZABORAVI\_GA* koja određuje stihove koje ćemo prilikom igre morati pogoditi. Postupak odabiranja nasumične  vrijednosti varijable provodi se nakon svakoga pogađanja stiha. Postupak je modeliran tako da raspon nasumične varijable ovisi o broju stihova u pjesmi te tako da osigura dovoljan broj stihova koje ćemo morati pogađati.
* Svi podaci korišteni prilikom pokretanja programa spremljeni su u pripadnu *data* datoteku

Daljnja poboljšanja:

* Bilo bi korisno uvesti razine igre
* Bilo bi korisno uvesti pauziranje igre u svakome trenutku
* Zanimljivo bi bilo animirati lika u pozadini programskog prozora
* Potrebno je kod organizirati u više datoteka te ga pročistiti